**מערת האשכולות**

**למערה**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ברוכים הבאים לגן האשכולות.**

בתוך הגן חבויה מערת קבורה.

מי חצב אותה?

מתי?

לכו בעקבות החץ וגלו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ברוכים הבאים לגן האשכולות.**

בתוך הגן חבויה מערת קבורה.

מי חצב אותה?

מתי?

לכו בעקבות החץ וגלו.

לשביל מדרגות ישיר.

לשביל בשיפוע דרך הגן.

**מערת האשכולות**

מערת קבורה מפוארת משלהי ימי הבית השני (מאה א' לפסה"נ - מאה א' לסה"נ), המהווה חלק מעיר הקברים של ירושלים. אזור זה של עיר הקברים ידוע במערות קבורה מפוארות במיוחד. מערת הקבורה חצובה ומסותתת בסלע באיכות ובקפדנות ניכרים. חזיתה מעוטרת בתבליט ובו מסגרות גמלון ובהם תבליטי וורדה ושריגי גפן עם אשכולות ענבים. אלו העניקו למערה את כינויה: 'מערת האשכולות'.

הכניסה אל המערה מובילה, דרך אולם מבוא המעוטר בתבליטי דגמים צמחיים, לחדר מרכזי ובו ארבעה חדרי קבורה. בדופנות שלושה מהם נחצבו כוכים לקבורה ובדופנות החדר הרביעי נחצבו שלושה מקמרים שבתחתיתם מדפים עליהם הונחו המתים. בחדרי הקבורה נמצאו שברים רבים של גלוסקמאות (תיבות אבן לקבורה משנית של העצמות), מכסי סגירה וכלי חרס המאפשרים לתארך את המערה לשלהי ימי בית-המקדש השני. על קירות חלק מחדרי המערה נמצאו צלבים חקוקים המעידים על השימוש בה גם בתקופה הביזאנטית.